# **DECIZIA ETAPEI DE ÎNCADRARE**

## Nr. din 31.05.2019

Ca urmare a solicitării de emitere a acordului de mediu adresate de **MANASTIREA DRAGOMIRNA – reprezentata prin maica stareta Silvia Saucinitanu**, cu sediul în sarul Dragomirna, comuna Mitocul Dragomirnei, Judetul Suceava, înregistrată la Agenţia pentru Protecţia Mediului Suceava cu nr. 1803/19.02.2019, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificarile si completarile ulterioare.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.05.2019, că proiectul **“Amplasarea unei statii de epurare a apelor reziduale la manastirea Dragomirna“** propus a fi amplasat în satul Dragomirna, comuna Mitocul Dragomirnei, Judetul Suceava nu se supune evaluării impactului asupra mediului.

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect:* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 11 lit. c). – statii pentru epurarea apelor uzate, altele decat cele prevazute in anexa nr. 1.
2. *cumularea cu alte proiecte existente şi/sau aprobate:* nu este cazul.
3. *utilizarea resurselor naturale, în special a solului, a terenurilor, a apei şi a biodiversităţii:*

Mod de asigurare a utilităţilor:

* Alimentarea cu apa potabila – nu este cazul.
* Apa uzată tehnologică și menajeră rezultată din activitate – face abiectul prezentului acord de mediu prin amplasarea statiei de epurare.
* Alimentarea cu energie electrică: prin racord la rețeaua localității.
* Alimentarea cu energia termică – nu este cazul.
1. *cantitatea și tipurile de deșeuri generate/gestionate:*

Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături.

Pe toată durata execuţiei deşeurile rezultate vor fi transportate de pe teren şi duse la un depozit autorizat de deşeuri.

Deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare.

e) *poluarea și alte efecte negative:* în perioada lucrărilor de exploatare pot aparea emisii:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

a)*utilizarea actuală și aprobată a terenurilor*: conform certificatului de urbanism nr. 91/31.10.2018 eliberat de Primaria Comunei Mitocul Dragomirnei, jud. Suceava, terenul este situat în intravilanul satului Dragomirna; este proprietatea beneficiarului.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbție a mediului natural, acordându-se o atenție specială următoarelor zone*:

1. zone umede, zone riverane, guri ale râurilor– nu este cazul;
2. zonele costiere şi mediul marin – nu este cazul;
3. zonele montane şi forestiere – nu este cazul;
4. arii naturale protejate de interes național, comunitar, internațional– nu este cazul;
5. conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul.
6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
7. zonele cu o densitate mare a populaţiei – nu este cazul;
8. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - va fi cauzat de lucrările de construcție/amplasare, cu un impact redus asupra mediului;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare;
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţie.
9. Motivele pe baza cărora s-a stabilit necesitatea neefectuării evaluării adecvate sunt următoarele:

Proiectul nu face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

Proiectul propus nu poate afecta direct sau indirect nici o arie protejată de interes comunitar.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

Pentru proiectul propus nu s-a stabilit necesitatea efectuării evaluării impactului asupra corpurilor de apă.

**Caracteristicile proiectului şi condiţiile de realizare a proiectului pentru evitarea sau prevenirea eventualelor efecte negative semnificative asupra mediului.**

Investiția „Amplasarea unei stații de epurare a apelor reziduale la Mănăstirea Dragomirna” aparținând de Mănăstirea Dragomirna, se va realiza în satul Dragomirna, comuna Mitocul Dragomirnei, județul Suceava.’

 Terenul, în suprafață totală de 487.224 mp (nr. cadastral 33124) este proprietatea Mănăstirii Dragomirna, conform Extrasului de carte funciară nr. 3711 din 28.101.2019, anexat la prezenta documentație.

 Pentru realizarea investiției beneficiarul deține Certificatul de urbanism nr. 91 din 31.10.2018.

 Mănăstirea Dragomirna deține o sursă de alimentare formată din două drenuri, două cămine de captare și o cameră de captare cu trei compartimente. Apa captată este trimisă la un rezervor înmagazinare cu V = 50 mc, suprateran, metalic, trecută printr-o instalație de dezinfecție cu ultraviolete, apoi trimisă la consumatorii din incinta Mănăstirii Dragomirna.

 De asemenea Mănăstirea Dragomirna deține o stație de epurare, amplasată pe malul stâng al pr. Petri, lângă grupul sanitar din zona parcării pentru autocare, cu o capacitate de epurare de 40 mc/zi, care a fost pusă în funcțiune în anul 2008. Stația de epurare este producție Italia și deține agrementul tehnic 003-05/056-2007. Apele menajere de la bucătării sunt trecute printr-un separator de grăsimi ECO DIS Italia, înainte de trimiterea la stația de epurare. După epurare apele sunt descărcate în emisar - pr. Dragomirna printr-o conductă din PEHD 125 mm.

 Pentru Folosința de apă a Mănăstirii Dragomirna, beneficiarul deține Autorizația de gospodărire a apelor nr. 27 din 21.02.2019, anexată la prezenta documentație.

 Deoarece stația de epurare existentă nu funcționează corespunzător, beneficiarul dorește să monteze o stație de epurare nouă, cu o capacitate proiectată Qu zi max = 25 mc/zi.

De asemenea, pentru apele de la bucătărie - zona cetate - se prevede montarea unui nou separator de grăsimi, iar pentru preluarea apelor uzate menajere de la grupul sanitar pentru public amplasat în zona parcării pentru autocare și deversarea lor în rețeaua de canalizare, înainte de stația de epurare propusă, s-a prevazut montarea unei stații de pompare ape uzate SPAU.

***1. Ministație de epurare CriberSBR 25 mc/zi***

 Ministația de epurare SBR Full Control este un sistem monobloc. Toate cele 5 etape ale procesului de epurare (alimentare, aerare, decantare, evacuare, recirculare nămol) au loc în interiorul aceluiași bazin dublu compartimentat. Acestea formează decantorul și reactor biologic. Forma bazinului este cilindrică și poziția orizontală, iar stația de pompare este cilindrică și poziția verticală. Circulația apei pe parcursul celor 5 etape se face cu ajutorul electropompelor submersibile, iar necesarul de oxigen se asigură cu o suflantă de aer cu canale laterale sau lobi.

 Se va monta un rezervor de PAFSIN cu un volum de 60 mc, cu diametrul de 3 m și lungimea de 9,06 m, respectiv Qu zi max = 25 mc/zi. Ministația de epurare va avea o putere instalată P = 10 kW. Racord de alimentare al stației de epurare va fi din PVC, SN 4, cu diametru de 250 mm.

 Flux tehnologic:

* + Etapa 0 - reținerea corpurilor solide: în această etapă sunt reținute corpurile solide nebiodegradabile cu granulație mai mare de 10 mm, prin intermediul unui grătar rar cu curățare manuală. Coșul/ pubela sitei necesită curățare periodică. Intervalul de curățare este determinat în timpul exploatării.
	+ Etapa 1 - alimentare: prin intermediul electropompei de alimentare, o cantitate predeterminată de apă uzată este preluată din bazinul de decantare și introdusă în bazinul de aerare unde se amestecă cu nămolul activ. Datorită poziției electropompei, numai apa decantată (fără solide și fără grăsimi) este transferată în bazinul de aerare.

Etapa 2 - aerare: apa uzată este aerată în intervale regulate și bine definite. Prin oprirea și pornirea aerării au loc procesele de nitrificare-denitrificare, ceea ce duce la o eliminare cât mai eficientă a compușilor organici ai azotului. Distribuția aerului în masa apei se face cu ajutorul unor membrane de cauciuc cu perforații fine. Datorită dimensiunii mici a bulelor de aer introduse, o mare cantitate de oxigen poate fi dizolvată în apă. Cu ajutorul acestui oxigen, microorganismele (prezente în nămolul activ) vor descompune substanța organică (pe care o utilizează ca sursă de energie și hrană) și se vor înmulți

* + Etapa 3 - decantare: în această etapă, procesul de aerare este oprit, lăsând timp suficient pentru sedimentarea flocoanelor de nămol activ care se vor depune pe fundul bazinului. În acest fel, în partea superioară a bazinului ia naștere o zonă cu apă limpede, epurată.
	+ Etapa 4 - evacuare: apa epurată decantată se evacuează în cantitate determinată tot cu ajutorul pompei/ pompelor de evacuare, numai din partea superioară a reactorului biologic.

Etapa 5 - recirculare nămol: datorită faptului că nămolul activ se va înmulți, o parte din acesta este recirculat din bazinul de aerare în decantor/ bazinul de stocare nămol

**Dotare cu echipamente:**

* + Cămin de intrare apa uzate menajere fără grăsimi - 1 buc.
	+ Treapta de epurare mecanică:
		- Grătar rar cu curățare manuală (material inox cu PAFS) montat în decantorul primar. Grătarul va avea deschiderea între bare de 10 mm, și este dimensionat pentru un debit Q = 10 l/s,
		- Decantor primar pentru omogenizare debite: va fi primul compartiment din rezervor și va avea un volum de 22,5 mc,
		- Electropompe submersibile pentru alimentare reactoare biologice - 2 buc, cu caracteristicile Q = 13 mc/h, P = 1 kW, H = 4 mCA,
		- Treapta de dozare coagulant pentru precipitare Fosfor (pentru scădere concentrație fosfor din apă) - cu recipient precipitant fosfor, pompă dozare precipitant, cu Qmax = 4 l/h, p = 4 bari, dotate cu soft Criber SBR pentru dozare precipitant fosfor, montate în camera tehnică,
	+ Treapta de epurare biologică
		- Reactor biologic - va fi al doilea compartiment din rezervor și va avea un volum de 37,5 mc.
		- Suflanta de aer (1A) cu caracteristicile: debit Q = 150 mc/h, diferență de presiune H = 380 mBar
		- Sistem de dispersie aer necesar procesului biologic - 1 set - tip CriberCAL sau similar, cu caracteristicile: lungime L = 650 mm, diametru D = 63 mm, debit Q = 4 mc/h.
		- Mixere submersibile pentru denitrificare
		- Electropompe submersibile pentru evacuare apă epurată biologic - 2 buc, cu caracteristicile Q = 13 mc/h, P = 1 kW, H = 4 mCA
		- Electropompe submersibile pentru evacuare nămol biologic în exces - 1 buc, cu caracteristicile: Q = 13 mc/h, P = 1,0 kW, H = 4 mCA
		- Treaptă de dozare carbon extern (pentru scădere concentrație amoniu din apă) - cu recipient soluție metanol, pompă dozare cu Qmax = 4 l/h, p = 4 bari, dotate cu soft Criber SBR pentru dozare metanol, montate în camera tehnică,
	+ Cameră tehnică pentru poziționare echipamente cu dimensiunile: L x l x H = 2,5 x 2,5 x 2,7 m, modul tehnologic prefabricat din confecții metalice cu panouri tip sandwich, dotată cu un convector electric pentru încălzire cu P = 2,5 kW și ventilator pentru evacuare căldură generată de suflanta de aer
	+ Tablou de automatizare cu soft CriberSBR: Tip Criber S.B.R., dimensionat pentru un debit de 25 mc/zi.
	+ Cămin pentru prelevare probe și racordare la conducta existentă de evacuare ape epurate în emisar - SAMPLE POINT, cu D = 600 mm - 1 buc.
	+ DE - Debitmetru electromagnetic pentru contorizare debit apă epurată deversată în emisar,
	+ Conducte de evacuare: conductă realizată din țeavă de polietilenă corugată cu diametrul Dn 250 mm, L = 45 m - proiectată, continuată cu conducta de evacuare existentă (de la stația de epurare existentă), compusă din conductă PEHD cu Dn = 125 mm, L = 261 m (existentă),

Gură vărsare emisar: la vărsarea în emisarul pr. Dragomirna se va amenaja o gura de vărsare din beton și o zonă de protecție a talvegului și a malurilor cu anrocamente de piatră în amonte și aval de gura de vărsare.

Metoda de epurare are la bază principiul conform căruia aerarea puternică a unei ape uzate (cu conținut de substanțe organice) depozitată într-un tanc de aerare are drept consecință agregarea materiei fin suspendate și coloidale în flocoane. Flocoanele reprezintă substanța nutritivă și suportul bacteriilor. În acest fel, flocoanele au o mare capacitate de absorbție a substanțelor organice din apa poluată, acestea fiind descompuse apoi de microorganisme.

 Instalația Full Control bazată pe tehnologia SBR (sequencing batch reactor sau reactor biologic cu alimentare secvențială) reprezintă de fapt o tehnologie de epurare cu nămol activ asemănătoare cu cea din stațiile de epurare orășenești, diferența esențială constând în segmentarea procesului și comasarea lui tehnologică în unul sau mai multe compartimente.

 Stațiile de epurare 1st Criber Full Control sunt proiectate și fabricate conform standardelor europene ATV și dețin Agrementul tehnic nr. 003-05/550-2016 pentru stații cuprinse între 50 - 5000 LE. Producătorul are implementat și certificat standardul de

management de calitate ISO 9001 (toate produsele executate de 1st Criber sunt monitorizate și verificate permanent în fluxul de execuție) încă din anul 2006.

 Rezultatele obținute în urma testelor de eficiență și a analizelor de laborator au arătat că acest sistem este capabil să asigure o calitate a efluentului în conformitate cu normele legislative în vigoare (NTPA 001/2005, HG 352/2005).

 Beneficiile stației de epurare CriberSBR 25 mc/zi:

* + poate funcționa cu variații scurte ale debitului cuprinse între 15 - 28 mc/zi

consum redus de energie electric

**2. Separator de grăsimi**

 Având în vedere schema de colectare a apelor uzate, ce cuprinde racorduri separate pentru apele uzate colectate de la bucătărie, s-a prevazut un separator de grăsimi tip monobloc din PAFSIN, ce se va monta în incinta Mănăstirii (în Cetate), zona de bucătărie, pe rețeaua existentă de canalizare. Separatorul propus are următoarele caracteristici tehnice:

* **mărimea nominală**  **< 5 l/s**;
* cod produs SG-TN4-2-1.2-1.9;
* diametru D = 1,2 ml;
* lungime L = 1,90 ml;
* volum total V = 2,00 mc;
* volum trapa nămol V nămol = 0,60 mc;
* volum zona de separare V separare = 1,44 mc;
* volum depozitare grăsimi V dep. grăsimi = 0,24 mc;
* diametru gura de vizitare D = 0,60m;
* număr de guri de vizitare 2 buc;
* diametru conducte racord intrare/ ieșire Dn 110/110 mm

 Separatorul de grăsimi s-a dimensionat pentru bucătărie (100 porții/zi personal + max. 400 porții/zi - ocazional vizitatori):

* 500 porții x 15 l/porție/zi = 7,5 mc/zi = 2,083 l/s < 5 l/s.

**3. Stație de pompare ape uzate menajere SPAU**

 Pentru preluarea apelor uzate menajere de la grupul sanitar pentru public amplasat în zona parcării pentru autocare și deversarea lor în rețeaua de canalizare, înainte de stația de epurare propusă, s-a prevăzut montarea a unei stații de pompare ape uzate SPAU, prefabricată, care cuprinde:

* 2 buc - gură de vizitare, cu diametrul de 0.8/1 m și înălțime totală 0.4 m

2 buc - conducte hidraulice interioare din INOX DN80 mm

* 1 buc - racord intrare DN250 mm
* 1 buc - colector comun INOX cu racord refulare DN125 mm
* 2 buc - robinet retinere cu sertar din fonta DN 80 mm
* 2 buc - robinet retinere cu bila din fonta DN 80 mm
* 4 buc - bara culisare electropompă INOX
* 1 buc - scara pentru acces în stație din INOX
* 1 buc - racord de ventilatie naturala din PVC cu garnitura DN 110 mm
* 1 buc - racord trecere cabluri din PVC cu garnitura DN50 mm
* 1 buc - cos INOX pentru reținere solide >30 mm
* 1 buc - vană sertar/ cuțit pe conducta de intrare DN 250 mm
* 1 buc - set autocuplaje pentru 2 pompe
* **2 buc (1 A + 1 R) - electropompă submersibilă** cu rotor vortex tip DP 3069.180 LT411, producție Xylem - Flygt - Suedia, având caracteristicile: Q = 1.41 l/s, H = 8.6 m, P = 2 kW, n = 1355 rpm.
* 1 buc - tablou automatizare pompe 1st Criber 1 - 5 kW, având caracteristicile:
	+ - * pornire directa cu contactori, cu automat programabil și alternare pompe pentru o uzura uniforma;
			* 3 plutitoare pentru nivel minim, maxim și supradebit; în intervalul minim-maxim funcționează o singură pompă;
			* în cazul atingerii nivelului de supradebit, ambele pompe intră în funcțiune;
			* protecție cu releu termic pe fiecare pompă;
			* comandă: manual, stop sau automat din selectoare cu 3 poziții de pe panoul de automatizare;
			* lămpi de semnalizare avarie pentru pompe;
			* lămpi de semnalizare funcționare pompe;
			* lampă prezență tensiune;
			* lampă de semnalizare regim automat de funcționare;
* montajul stației de pompare SPAU se va realiza cu respectarea tehnologilor de montaj a furnizorului, astfel încât să se asigure preluarea apelor uzate colectate de la grupul sanitar pentru public și deversarea lor în rețeaua existentă de canalizare, racordată la stația de epurare proiectată.

 Apele uzate menajer de la grupul sanitar vor fi preluate de o conductă de refulare realizată din PEHD Pn4 Dn75 mm, L = 65 m și descărcate în căminul de canalizare existent, cu descărcare gravitațională în stația de epurare proiectată.

După finalizarea lucrărilor proiectate, se va dezafecta statia de epurare existentă prin evacuarea bazinului existent, si a statiei aerare si pompare existente. Zona se va igieniza, prin umplutura săpăturii rezultate prin dezafectarea statiei de epurare, cu pământ de umplutură si compactarea umplerii, respectiv înierbarea terenului. Terenul se va aduce la cota ternului din zonă

 **IV. DESCRIEREA LUCRĂRILOR DE DEMOLARE NECESARE**

În cadrul obiectivului analizat nu sunt prevăzute activităti de dezafectare nici pe perioada realizării investitiei, nici după terminarea acesteia.

 După finalizarea lucrărilor proiectate, se va dezafecta statia de epurare existentă prin evacuarea bazinului existent, si a statiei aerare si pompare existente. Zona se va igieniza, prin umplutura săpăturii rezultate prin dezafectarea statiei de epurare, cu pământ de umplutură si compactarea umplerii, respectiv înierbarea terenului. Terenul se va aduce la cota terenului din zonă.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în certificatul de urbanism nr. 91/31.010.2018 eliberat de Primaria Comunei Mitocul Dragomirnei, jud. Suceava;

- investitia se va realize respectand avizul de gospodarire a apelor nr. 41/09.05.2019 eliberat de Sistemul de gospodarire a apelor Suceava.

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

 - la finalizarea lucrarilor se va intocmi documentatia tehnică pentru obtinerea autorizatiei de mediu sau dupa caz revizuirea autorizatiei existente.

- Măsurile și condițiile de realizare a proiectului în conformitate cu Avizul de gospodărire a apelor: nu este cazul.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

- dupa finalizarea investitiei, beneficiarul va solicita autorizatia de securitate la incendiu pentru aceasta instalatie in conformitate cu prevederile pct.1 lit. c) din Anexa 2 la HGR 571/2016

 **La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

**DIRECTOR EXECUTIV
VASILE OȘEAN**

|  |  |
| --- | --- |
|  |  |
|  |  |